เมื่ออาทิตย์ที่แล้ว ได้มีโอกาสไปทานอาหารบุฟเฟ่ต์นานาชาติที่ห้องอาหาร The square มาค่ะ โดยไปที่สาขาของโรงแรมโนโวเทลแพลตินัม ตรงประตูน้ำมา

เนื่องจากเป็นช่วงตรุษจีน พอเข้าไป เลยได้กลิ่นอายของเทศกาลตรุษจีน ก็ดีนะคะ ได้บรรยากาศดี ... ที่นี่จะตกแต่งเรียบๆ รองรับคนได้เยอะมาก แต่กลับไม่ทำให้รู้สึกอึดอัด มีการแบ่งสัดส่วนที่ดี แถมมีห้องๆนึง มีของเล่นพวกลูกบอล การ์ตูน ไว้ให้เด็กๆเล่นด้วย ชอบมากเลย เวลามากินเลี้ยงเป็นครอบครัว ผู้ใหญ่ก็ทานได้อย่างสบายใจ ปล่อยให้เด็กได้เล่นอย่างสนุกสนาน ^^

ไลน์อาหารที่นี่มีครบค่ะ เนื่องจากเรามาวันอาทิตย์มื้อเที่ยง ก็จะมีพวก Seafood Barbq อะไรแบบนี้เพิ่มเข้ามา ยิ่งทำให้ไลน์อาหารน่าสนใจมาก ในราคา 1000 net รวมเครื่องดื่ม (น้ำเปล่า น้ำส้ม น้ำองุ่น) แล้วค่ะ หรือถ้าใครอยากทานเบียร์กับไวน์ ก็จะอยู่ที่ราคา 1500  net จ้าา :)

เริ่มที่ไลน์แรกก่อนเลย ไลน์ Hot dish มีเยอะ และน่าทานมาก  เช่น ไส้กรอกไก่ ผัดผัก หอยแมลงภู่ผัดผักกาดดอง มันฝรั่ง แซลมอนย่างราดซอสสไปซี่ แฮมราดซอสไวน์แดง เป็นต้น 

พวกของทานเล่น ก็จะมีทั้งสลัด ยำต่างๆ ลูกชิ้นทอด ซึ่งเขาจะจัดใส่ถ้วยเล็กๆไว้ สะดวกมากๆจ้า .. เท่าที่ได้ลอง ยำรสชาติยังไม่จัดมาก และราดไว้อยู่แล้ว รสชาติเลยเซงๆไปบ้าง แต่พวกกุ้งที่นำมายำหรือใส่ในสลัด ชอบมากเลยจ้า เด้งดี ชอบกุ้งเด้งๆแบบนี้ ><

ต่อกันที่ไลน์อาหารญี่ปุ่น ก็จะมีซาซิมิอย่างปลาแซลมอน ซึงสด เนื้อหวาน อร่อยมาก แต่ปลาทูน่ากลับไม่ค่อยสดเท่าไหร่ ส่วน ปลาหมึก ไข่หวาน ก็โอเคมาตรฐานทั่วๆไปจ้า เสียดาย ในส่วนนี้น่าจะมีปูอัดด้วย ... ส่วนข้าวปั้นหรือซูชิ จะมีแค่ 3 หน้าคือไข่หวาน กุ้ง และปูอัด เราว่าในส่วนนี้ธรรมดาไป น่าจะเป็นพวกแคลิฟอร์เนียมากกว่า น่าจะทำให้ไลน์ดูน่าสนใจมากขึ้น

มาถึงอาหารจีน ก็จะมี เป็ดย่าง หมูแดง หมูกรอบ ที่สามารถทานเปล่าๆ หรือจะสั่งโปะหน้ามาพร้อมบะหมี่หยกก็ได้ ซึ่งต้องขอบอกว่าห้ามพลาดนะจ้า หมูกรอบอร่อยมากๆเลย ปลื้มมาก .. 

นอกจากนี้ก็ยังมีกระเพาะปลา หอยจ๊อ เกี๊ยวกุ้ง ซึ่งเป็นกุ้งเน้นๆ เต็มคำ ต้องลองๆ 

ติ่มซำก็มีนะคะ เริ่มที่ขนมจีบหมูกุ้ง ก็โอเคนะ แต่ชอบซี่โครงหมูนึ่งเต้าซี่มากกว่า อร่อยมาก รสชาติเข้มข้น เนื้อเปื่อยนุ่มมาก แทบไม่ต้องแทะเลย

ซุบที่นี่จะมี 2 อย่างค่ะ ซุบแครอทกับซุบเต้าหู้ทะเล ได้ลองซุบเต้าหู้ทะเล อร่อยดีนะ ทานร้อนๆ เครื่องทะเลเขาจัดเต็มมาก ชิ้นโต สด ไม่คาว

ถัดไปเป็นไลน์บาร์บีคิวจ้า ได้ลองสเต็คหมู แซลมอน และ กั๊ง ... กั๊งอร่อยมากๆเลย เนื้อสด หวาน แกะง่าย เนื้อเยอะ ทานกับน้ำจิ้มซีฟู้ดแซ่บๆ ชนะเลิศมาก ส่วนแซลมอนก็ไม่นอยหน้า กริลมาได้ดี เนื้อไม่แห้ง แต่สเต็คหมูไม่ค่อยถูกใจ เนื้อด้าน ส่วนตัวชอบแบบติดมัน เนื้อนุ่มๆมากกว่า เราอาจลืมบอกเขาด้วยแหล่ะ ว่าขอแบบติดมัน :(

สปาเก็ตตี้ที่นี่ ก็สามารถออเดอร์ได้เองเลย ว่าต้องการเส้นแบบไหน ซอสแบบไหน ซึ่งแน่นอน เราสั่งเมนุโปรดไปเลย คาโบนาร่าจ้า เข้มข้นใช้ได้ อาจจืดไปนิด เพราะเขาคงทำรสชาติให้ออกกลางๆสำหรับต่างชาติด้วย เติมเกลือไปหน่อย ก็ถูกปากแล้วจ้า เส้นสุกกำลังดี ไม่แข็งไม่นิ่มไป ชอบจ้า

พิซซ่าที่นี่เขาก็อบจากเตาถ่านร้อนๆเลย มีสองหน้าคือไส้กรอกหมูกับมังสวิรัติ แป้งบางกรอบ อร่อยดีค่ะ

เราว่าที่นี่มีเมนูแซลมอนที่หลากหลายมากกก จะเป็นสิบเมนูล่ะ และอร่อยหมดเลย 555 อย่างแซลมอนรมควัน หรือ poached salmon ก็สด อร่อย แซลมอนรมควันทำได้ดีมาก กลิ่นหอมอ่อนๆ ชอบมากค่ะ

ส่วนไลน์เด่นอีกไลน์ก็คงเป็น Carving Station มีทั้งเนื้อแกะ แฮม และไก่สอดไส้ผักขม เราได้ลองเนื้อแกะค่ะ ปกติไม่ค่อยชอบนะ แต่พอได้ทานของที่นี่ ไม่เหม็นสาบเลยสักนิด ราดซอสเกรวี่ อร่อยมาก เนื้อนุ่มกำลังดี ติดมันนิดๆ ชอบค่ะ ตอนแรกมันเนื้อดิบไปหน่อย ก็เอาไปให้ตรงไลน์บาร์บีคิวกริลให้สุกขึ้นได้ค่ะ ^^

ต่อกันกับ Seafood on ice ทั้งหอยแมลงภู่นิวซีแลนด์ กุ้ง ปู และ Oyster ... โดยส่วนตัวประทับใจ Oyster มากกก ใส่หอมเจียวเยอะๆ กรอบๆ ราดน้ำจิ้มซีฟู้ดเยอะๆ แซ่บมาก เนื้อหอยหวาน ไม่คาวเลยสักนิด ฟินสุดๆ :)

ปิดท้ายกันที่ของหวาน ละลานตามาก เค้กเยอะมาก หลากหลายสุดๆ ได้ลองสี่ห้าอย่าง เช่น มูสสตอเบอรี่ มูสมะม่วง เค้กคุ้กกี้แอนด์ครีม  ถูกใจหมดเลย ของหวานที่นี่เขาขึ้นชื่ออยู่แล้วค่ะ หากใครได้ไปทาน ต้องเผื่อท้องไว้เลยนะคะ >< 

นอกจากเค้กหลากหลายชนิดแล้ว เขาก็จะมี ผลไม้ ไอศครีม ฟองดู เครป และโรตี ไว้ให้ด้วยค่ะ จริงๆอยากลองโรตีมากๆ ไม่เคยเห็นในไลน์บุฟเฟ่ต์มาก่อน แต่อิ่มไม่ไหวแล้วจริงๆ เสียดายมาก อิอิ

เชื่อรึยังค่ะ ว่าไลน์อาหารเขาเยอะและหลากหลายจริงๆ เป็นมื้อที่ประทับใจมากๆ อร่อยคุ้มเกินราคาสุดๆจร้า คุณภาพอาหารดีมาก สด รสชาติถูกปาก ...บรรยากาศก็โอเค เหมาะสมกับทุกโอกาสและทุกกลุ่มลูกค้า การบริการก็ดี คอยเติมน้ำให้ตลอด เก็บจานตลอด ยิ้มแย้มให้ และที่สำคัญสุดๆ คือการเติมอาหารในไลน์อย่างต่อเนื่อง ทำให้ลูกค้าไม่เสียอารมณ์กับการตักอาหารแล้วพบว่อาหารหมดจ้า 

เป็นอีกร้านที่รชิจะกลับไปทานอีกแน่นอนค่ะ ><